**О Б Щ И Н А Д У Л О В О**



7650 гр.Дулово, обл.Силистра, тел.: +359 864 23000 e-mail: dulovokmet@abv.bg

 ул. „Васил Левски” № 18 факс:+359 864 23020 web: https://dulovo.bg/

**ДО**

**ОБЩИНСКИ СЪВЕТ**

**ДУЛОВО**

**ДОКЛАДНА ЗАПИСКА**

от **Д-Р ЮКСЕЛ АХМЕД – КМЕТ НА ОБЩИНАТА**

**Относно:** Приемане на Наредба за изменение и допълнение на Наредба № 11 за определяне и администриране на местните такси и цени на услугите в Община Дулово

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Със Закона за изменение и допълнение на Закона за автомобилните превози /ЗАвтП/, обн. ДВ, бр.60 от 07.07.2020г. са възложени нови компетенции на кметовете на общините за издаване на удостоверения за регистрация за извършване на таксиметров превоз на пътници. Неразделна част от удостоверението за регистрация за извършване на таксиметров превоз на пътници е списък с данни на водачите, които ще извършват дейността от името на регистрирания търговец, но за своя сметка. В съответствие с горецитираната разпоредба община Дулово следва да предоставя следните административни услуги:

* Издаване на удостоверение за регистрация за таксиметров превоз на пътници;
* Издаване на дубликат на удостоверението за регистрация;
* Отразяване на промени в обстоятелствата, вписани в удостоверението за регистрация;
* Вписване на автомобили и /или водачи, които извършват таксиметров превоз на пътници от името на регистриран търговец, но за своя сметка в списъците към удостоверението за регистрация на търговеца. Удостоверенията за регистрация са безсрочни и се издават по адрес на управление на търговеца.

С чл.12, ал.14 от ЗАвтП е предвидено при преминаване на регистрационния режим за администриране от общините, таксата за издаване на удостоверението за регистрация и за вписване на промени да се определи с наредба на общинския съвет. В тази връзка и предвид измененията на ЗАвтП се предлага въвеждането на нови административни такси за предоставяни административни услуги, а именно:

* + Издаване на удостоверение за регистрация за таксиметров превоз на пътници – 100 лв.
	+ За включване в списъка на превозните средства към удостоверението за регистрация за извършване на таксиметров превоз на пътници за всяко конкретно превозно средство – 10 лв.
	+ За издаване на дубликат на удостоверението за регистрация за извършване на таксиметров превоз на пътници – 10 лв.
	+ За отразяване на промени в обстоятелствата, вписани в удостоверението за регистрация за извършване на таксиметров превоз на пътници – 100 лв.

Предлага се, определеният в Тарифа № 5 за таксите, които се събират в системата на Министерството на транспорта., информационните технологии и съобщенията, размер на таксите за горепосочените услуги, да се запази.

В действащата към момента Наредба № 11 за определяне и администриране на местните такси и цени на услугите в Община Дулово, в Приложение № 1 към чл. 48 , Сектор „Общинска собственост и приватизация“ т. 9 размерът на услугата за издаване на разрешение на таксиметров превоз на пътници е 100 лв. След направен анализ, за  постигане на по-голяма справедливост при определяне и заплащане на  определената цена на тази услуга е необходимо тя да се измени от 100лв. на 20 лв.

С предлаганите промени в Наредбата ще се разшири обхвата на извършваните от община Дулово услуги, ще се постигне по пълно и качествено обслужване на лицата, които ги ползват, по-голяма справедливост при определяне на местните такси, както и привеждане на местната наредба в съответствие с висшестоящ нормативен акт.

 За прилагане на промените в Наредбата за изменение и допълнение на Наредба № 11 за определяне и администриране на местните такси и цени на услугите в Община Дулово не са необходими допълнителни финансови средства.

 Предлаганите промени в Наредбата не противоречат на норми от по-висока йерархия и европейското законодателство.

 С оглед изложеното и на основание чл.21, ал.1, т.7 и ал.2 от ЗМСМА, чл.6, ал.1 и ал.2, и чл.9 от Закона за местните данъци и такси , във връзка с чл.12, ал.14 от Закона за автомобилните превози и чл.79 от Административнопроцесуалния кодекс предлагам Общински съвет-Дулово да вземе следното

**Р Е Ш Е Н И Е:**

1. **Приема** Наредба за изменение и допълнение на Наредба № 11 за определяне и администриране на местните такси и цени на услугите в Община Дулово:

**§1.** В Приложение № 1 към чл.48, в частта Сектор „Общинска собственост и приватизация“ т. 9 става, както следва:

**Сектор „Общинска собственост и приватизация“**

|  |  |  |  |
| --- | --- | --- | --- |
| 9. | Издаване на разрешение за таксиметров превоз на пътници | лв./бр. | 20,00 |

**§2.** В Приложение № 1 към чл.48, в частта Сектор „Общинска собственост и приватизация“ се създават нови точки и забележка със следните текстове:

|  |  |  |  |
| --- | --- | --- | --- |
|   № | Наименование на услугата | Мярка | Цена /такса/ |
|    | ……. |  |  |
|  | **Сектор „Общинска собственост и приватизация”** |  |  |
| 20. | /*нова, с Реш. № …/…..2021г. на ОбС-Дулово/* Издаване на удостоверение за регистрация за извършване на таксиметров превоз на пътници. | лв. | 100,00 |
| 21. | */нова, с Реш. № …/…..2021г. на ОбС-Дулово/* За включване в списъците към удостоверението за регистрация за извършване на таксиметров превоз на пътници за всяко конкретно превозно средство и за всеки конкретен водач, който ще извършва дейността от името на регистрирания превозвач, но за своя сметка. | лв. | 10,00 |
| 22. | */нова, с Реш. № …/…..2021г. на ОбС-Дулово/* За отразяванена промени в обстоятелствата, вписани в удостоверението за регистрация за извършване на таксиметров превоз на пътници | лв. | 100,00 |
| 23. | */нова, с Реш. № …/…..2021г. на ОбС-Дулово/* За издаване на дубликат на удостоверението за регистрация за извършване на таксиметров превоз на пътници.**Забележка** */нова, с Реш. № …/…..2021г. на ОбС-Дулово/:** Таксата по т.21 се заплаща в двоен размер, когато по искане на превозвача, съответният документ се издава в срок до 3 /три/работни дни.
* Таксата по т.22 се заплаща в двоен размер, когато по искане на превозвача, съответният документ се издава в срок до 7 /седем/работни дни.
* Таксата по т.23 се заплаща в двоен размер, когато по искане на превозвача, съответният документ се издава в срок до 1 /един/работен ден.
 | лв. | 10,00 |

**С уважение,**

**Д-Р ЮКСЕЛ АХМЕД**

*Кмет на община Дулово*

Съгласували:

**ЮКСЕЛ ИСМАИЛ**

*Зам.-кмет „УТЗЕИ“*

**МЮМЮН НЕДЖИБ**

*Директор Дирекция „Местни приходи“*

Изготвил:

**АЙСЕЛ ФЕИМ**

*Гл.специалист „ТТТ“*